**ПРОТОКОЛ № 38**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 23.11.2021 г.**

/чрез видеоконферентна връзка/

Присъстват: Огнян Дамянов, Пламен Найденов, Евгени Иванов, Стефан Петров, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров и Марио Василев.

Отсъстват: Светлана Бошнакова и Наталия Василева

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Илиана Атанасова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 13 - т. 16.

РАЗНИ

1. Произнасяне по допустимостта на кандидата - участник в процедура за избор на административен ръководител на Районна прокуратура - Габрово, открита с решение на Прокурорската колегия на Висшия съдебен съвет по протокол № 33/06.10.2021 г. (обн. ДВ, бр. 86/15.10.2021 г.), и определяне на дата за провеждане на събеседване с допуснатия кандидат.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ОТЛАГА произнасянето по допустимостта на Тихомир Лалев Петков – и.ф. административен ръководител – районен прокурор на Районна прокуратура – Габрово и заместник на административния ръководител – заместник-районен прокурор на Районна прокуратура – Габрово, кандидат за участие в процедура за избор на административен ръководител на Районна прокуратура – Габрово, до приемане на комплексна оценка от извънредно атестиране по реда на чл. 196, ал. 1, т. 4 във вр. с чл. 197, ал. 5, т. 2 от ЗСВ.

1.2. ОТКРИВА, на основание чл. 196, ал. 1, т. 4 във вр. с чл. 197, ал. 5, т. 2 от ЗСВ, процедура за извънредно атестиране на Тихомир Лалев Петков – и.ф. административен ръководител – районен прокурор на Районна прокуратура – Габрово и заместник на административния ръководител – заместник-районен прокурор на Районна прокуратура – Габрово.

1.3. Да се изискат от Районна прокуратура – Габрово и Окръжна прокуратура – Габрово необходимите документи за провеждане на извънредно атестиране на Тихомир Лалев Петков – и.ф. административен ръководител – районен прокурор на Районна прокуратура – Габрово и заместник на административния ръководител – заместник-районен прокурор на Районна прокуратура – Габрово, за периода от 23.11.2016 г. до 23.11.2021 г.

*Мотиви: Разпоредбата на чл. 197, ал. 5 предвижда извършване на извънредно атестиране след приключване на периодичното атестиране, ако от последното периодично атестиране са изминали пет години. Съгласно т. 2 на същата разпоредба, такова атестиране се провежда в случаите на участие на магистрата в избор за административен ръководител.*

*Видно от административната преписка, прокурор Тихомир Петков има придобит статут на несменяемост и проведено периодично атестиране с приета положителна комплексна оценка „много добра" (Протокол на ВСС № 5 от 30.01.2014 г., със статистически отчетен период до 01.09.2013 г.). От последното му периодично атестиране са изминали пет години и същият подлежи на извънредно атестиране, на основание чл. 197, ал. 5, т. 2 ЗСВ във връзка с участието му в процедурата по избор.*

2. Приложение на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол № 9/20.03.2019 г. (обн. ДВ, бр. 26/29.03.2019 г.), конкурс за повишаване в длъжност „прокурор“ в апелативните прокуратури.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1.** ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 и чл. 193, ал. 6 от ЗСВ (ДВ, бр. 28/08.04.2016 г.), във връзка с § 72, ал. 1 от ПЗР към ЗИД на ЗСВ (ДВ, бр. 11/07.02.2020 г.), **ДА ПОВИШИ Свилена Иванова Костова – прокурор в Окръжна прокуратура - Добрич,** в длъжност „прокурор" в Апелативна специализирана прокуратура, с ранг „прокурор във ВКП и ВАП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: С решения по протокол № 11/31.03.2021 г., протокол № 34/13.10.2021 г. и протокол № 37/03.11.2021 г. Прокурорската колегия на Висшия съдебен съвет (Колегията) повиши по реда на чл. 193, ал. 3 от ЗСВ класираните кандидати в обявения, с решение на Колегията по протокол № 09/20.03.2019 г., конкурс за повишаване в длъжност „прокурор" в Апелативна специализирана прокуратура. Съгласно разпоредбата на чл. 193, ал. 7 от Закона за съдебната власт, деветмесечният срок за приложението на разпоредбата на чл. 193, ал. 6 от ЗСВ започва да тече от датата на приемане на първото решение на Колегията по реда на чл. 193, ал. 3 от ЗСВ, а именно 31.03.2021 г. и изтича на 31.12.2021 г.*

*По отношение на Апелативна специализирана прокуратура са налице всички предпоставки за пристъпване към механизма на чл. 193, ал. 6 от ЗСВ, тъй като всички повишени по реда на чл. 193, ал. 3 от ЗСВ кандидати са встъпили в длъжност, както и са налице 2 (две) освободени длъжности „прокурор" в органа, попадащи в обхвата на приложението на горепосочената разпоредба.*

*Първата длъжност е освободена от Светлана Димитрова Митова - повишена, на основание чл. 193, ал. 6 от ЗСВ, с решение на Колегията по протокол № 37/04.12.2019 г., на длъжност "прокурор" във Върховна касационна, на която встъпва на 06.01.2020 г.*

*Втората длъжност е освободена на 12.08.2021 г. от Веселин Йорданов Гангалов. Прокурор Гангалов е кандидат в текущия конкурс, повишен по реда на чл. 193, ал. 3 от ЗСВ на длъжност „прокурор“ в Апелативна специализирана прокуратура с първото решение на Колегията по протокол № 34/13.03.2021 г., на която встъпва на 17.07.2021 г. Паралелно, прокурор Гангалов участва и в процедурата за избор на административен ръководител на Окръжна прокуратура – Сливен, открита с решение на Колегията по протокол № 18/19.05.2021 г. След проведения избор, Колегията назначи прокурор Гангалов на длъжност „административен ръководител – окръжен прокурор“ на Окръжна прокуратура – Сливен, на която той встъпва на 12.08.2021 г. Така, освободената от Веселин Йорданов Гангалов длъжност „прокурор“ в Апелативна специализирана прокуратура се явява и втората за органа, попадаща в срока на § 2 на ДР към Наредба № 1 от 09.02.2017 г. (Наредбата).*

*Съобразно изложеното и за усвояване на двете освободени длъжности „прокурор“ в Апелативна специализирана прокуратура, следва да се пристъпи към назначаване по реда на чл. 193, ал. 6 от ЗСВ на следващите по реда на класирането кандидати за органа, отговарящи на условията разписани в чл. 43, ал. 6 от Наредбата.*

*От служебно извършената проверка Комисията по атестирането и конкурсите съм Прокурорската колегия на Висшия съдебен съвет (Комисията) установи, че Свилена Иванова Костова – прокурор в Окръжна прокуратура – Добрич, е в позицията на следващ кандидат за Апелативна специализирана прокуратура, която се явява и нейно първо желание в конкурсната процедура.*

*Предвид наличието на становище изготвено от Комисия по професионална етика към Прокурорската колегия на Висшия съдебен съвет, в което обобщеният извод е, че същата притежава в пълнота необходимите нравствени качества за заемане на длъжността „прокурор" в апелативна прокуратура, както и съобразно резултатите от класирането от които е видно, че прокурор Костова е получила крайна оценка в конкурсната процедура - „5,50“ и предвид факта, че отговаря на изискванията на чл. 43, ал. 6 от Наредбата № 1 от 09.02.2017 г., следва да се пристъпи към назначаването ѝ по реда на чл. 193, ал. 6 от ЗСВ.*

*С оглед гореизложеното, Комисията счита, че са изпълнени условията и са налице всички предпоставки за приложението на разпоредбата на чл. 193, ал. 6 от ЗСВ и повишаването по този ред на Свилена Иванова Костова – прокурор в Окръжна прокуратура – Добрич на 1 (една) от освободените длъжности „прокурор" в Апелативна специализирана прокуратура.*

**2.2.** ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 и чл. 193, ал. 6 от ЗСВ (ДВ, бр. 28/08.04.2016 г.), във връзка с § 72, ал. 1 от ПЗР към ЗИД на ЗСВ (ДВ, бр. 11/07.02.2020 г.), **ДА ПОВИШИ Нина Стефанова Янева – прокурор в Софийска градска прокуратура,** в длъжност „прокурор" в Апелативна прокуратура - София, с ранг „прокурор във ВКП и ВАП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: С оглед влязлото в сила решение по чл. 193, ал. 3 от ЗСВ за назначаване на класирания за Апелативна прокуратура – София кандидат по обявения, с решение на Колегията по протокол № 09/20.03.2019 г., конкурс и встъпването му в длъжност, Колегията пристъпи към повишаване на следващите по реда на класирането кандидати за органа, съгласно реда и условията на чл. 193, ал. 6 от ЗСВ.*

*При налични 5 (пет) длъжности „прокурор“ в Апелативна прокуратура - София, освободени в срока на § 2 на ДР към Наредбата, с решение по протокол № 31/15.09.2021г., Колегията усвои само четири от тях и отложи произнасянето за петата длъжност в Апелативна прокуратура – София, до окончателното заемане на конкурсните места в Апелативна специализирана прокуратура по реда на чл. 193, ал. 3 от ЗСВ. Към настоящия момент, всички кандидати, повишени по ал. 3 от ЗСВ в Апелативна специализирана прокуратура, са встъпили в длъжност и Колегията може да довърши процедурата по чл. 193, ал. 6 от ЗСВ за Апелативна прокуратура – София.*

*От служебно извършената проверка, Комисията установи, че единият от кандидатите, повишен по реда на чл. 193, ал. 6 от ЗСВ в Апелативна прокуратура – София – Клементина Александрова Паличева - прокурор в Софийска градска прокуратура, не встъпва в законоустановения едномесечен срок по чл. 161, ал. 1 от ЗСВ, поради което тази длъжност остава неусвоена и следва да се пристъпи към следващия по реда на класирането кандидат.*

*Така по отношение на Апелативна прокуратура – София са налице 2 (две) длъжности в обхвата на процедурата по чл. 193, ал. 6 от ЗСВ, а именно – неусвоената от прокурор Паличева длъжност, както и освободената от Валя Йорданова Начева длъжност, на основание чл. 165, ал. 1, т. 1 от ЗСВ, считано от 19.10.2020 г.*

*Следващият по реда на класирането кандидат за Апелативна прокуратура – София, по отношение на когото е възможно приложението на разпоредбата на чл. 193, ал. 6 от ЗСВ, се явява Нина Стефанова Янева – прокурор в Софийска градска прокуратура.*

*Прокурор Янева е получила крайна оценка в конкурсната процедура - „5,50“ и за нея има прието становище от Комисия по професионална етика към Прокурорската колегия на Висшия съдебен съвет, видно от което притежава в пълнота необходимите нравствени качества за заемане на длъжността „прокурор“ в Апелативна прокуратура – София и отговаря в цялост на условията на чл. 43, ал. 6 от Наредбата.*

*Предвид горното, Комисията счита, че са изпълнени всички изисквания за приложението на разпоредбата на чл. 193, ал. 6 от ЗСВ и Нина Стефанова Янева – прокурор в Софийска градска прокуратура следва да бъде повишена на едната от освободените длъжности „прокурор“ в Апелативна прокуратура – София, което се явява и нейно първо желание.*

**2.3. Отлага** произнасянето за повишаване по реда на чл. 193, ал. 6 от ЗСВ на следващия по реда на класирането кандидат за Апелативна специализирана прокуратура - Детелина Ганчева Ганчева – прокурор в Специализираната прокуратура.

**2.3.1.** **Изисква** от отдел „06“ „Административен“ при Върховна касационна прокуратура докладите от извършените проверки по пр. №4072/2016г. и пр. № 7698/2017г. по описа на ВКП по отношение на прокурор Детелина Ганчева Ганчева, като същите следва да бъдат представени в 10-дневен срок.

**2.3.2. Изисква** от Специализирана прокуратура постановленията за отказ от образуване на досъдебно производство по пр. пр. № 1912/2019г. и пр.пр. 2240/2019г. по описа на СП срещу прокурор Детелина Ганчева Ганчева, които следва да бъдат представени в 10-дневен срок.

**2.4.** ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 и чл. 193, ал. 6 от ЗСВ (ДВ, бр. 28/08.04.2016 г.), във връзка с § 72, ал. 1 от ПЗР към ЗИД на ЗСВ (ДВ, бр. 11/07.02.2020 г.), **ДА ПОВИШИ Павел Емилов Панов – прокурор в Софийска градска прокуратура,** в длъжност „прокурор" в Апелативна прокуратура – София, с ранг „прокурор във ВКП и ВАП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: Видно от класирането, прокурор Павел Емилов Панов – прокурор в Софийска градска прокуратура се явява следващ по ред кандидат за Апелативна прокуратура – София, което и негово първо желание в конкурсната процедура. По отношение прокурор Панов има прието становище от Комисия по професионална етика към Прокурорската колегия на Висшия съдебен съвет, видно от което притежава в пълнота необходимите нравствени качества за заемане на длъжността „прокурор“ в Апелативна прокуратура – София. Прокурор Панов е получил е крайна оценка в конкурсната процедура - „5,45“ и отговаря в цялост на изискванията на чл. 43, ал. 6 от Наредба №1 от 09.02.2017 г.*

*Предвид горното, Комисията счита, че са изпълнени всички условия за приложението на разпоредбата на чл. 193, ал. 6 от ЗСВ и Павел Емилов Панов – прокурор в Софийска градска прокуратура, следва да бъде повишен на петата от освободените длъжности „прокурор“в Апелативна прокуратура – София.*

**2.5.** Внасяпредложенията по т. 2.1., 2.2. и 2.4. в заседанието на Прокурорската колегия на Висшия съдебен съвет, насрочено на 24.11.2021 г., за разглеждане и произнасяне.

3. Заявление от Аделина Вергилова Борисова - Алексиева - административен ръководител на Районна прокуратура - Перник за назначаване, на основание чл. 193, ал. 6 от ЗСВ, на длъжност „прокурор“ в Окръжна прокуратура - Перник. *(вх.№ ВСС-15644/17.11.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. Да се уведоми Аделина Вергилова Борисова - Алексиева - административен ръководител на Районна прокуратура - Перник, че молбата ѝ за назначаване, на основание чл. 193, ал. 6 от ЗСВ, на длъжност „прокурор“ в Окръжна прокуратура – Перник по обявения, с решение на Прокурорската колегия на Висшия съдебен съвет по протокол № 27/11.09.2019 г. (обн. в ДВ бр. 73/17.09.2019 г.), конкурс ще бъде разгледана по същество в рамките на законоустановения 9-месечен срок от приключване на конкурсната процедура. Към настоящия момент не е налице основание за приложението на разпоредбата на чл. 193, ал. 6 от ЗСВ, тъй като повишените, с решение на Прокурорската колегия на Висшия съдебен съвет по протокол № 37/03.11.2021 г., кандидати не са встъпили в длъжност.

4. Предложение от административния ръководител на Окръжна прокуратура - Сливен за назначаване на Руси Ненчев Русев - прокурор в Окръжна прокуратура - Сливен, на длъжност „заместник на административния ръководител - заместник-окръжен прокурор“ на Окръжна прокуратура - Сливен. *(вх.№ ВСС-13306/23.09.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Руси Ненчев Русев - прокурор в Окръжна прокуратура - Сливен, на длъжност „заместник на административния ръководител - заместник-окръжен прокурор“ на Окръжна прокуратура - Сливен, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

4.2. Внася предложението в заседание на Прокурорската колегия на ВСС, насрочено за 24.11.2021 г., за разглеждане и произнасяне.

5. Предложение от административния ръководител на Окръжна прокуратура - Пазарджик за назначаване на Васил Малинов Малинов - прокурор в Окръжна прокуратура - Пазарджик, на длъжност „заместник на административния ръководител - заместник-окръжен прокурор" на Окръжна прокуратура - Пазарджик. *(вх.№ ВСС-13931/07.10.2021г.)*

*/След проведеното гласуване с вдигане на ръка и при обявения резултат 9 гласа „за“ и „1“ против/*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Васил Малинов Малинов - прокурор в Окръжна прокуратура - Пазарджик, на длъжност „заместник на административния ръководител - заместник-окръжен прокурор" на Окръжна прокуратура - Пазарджик, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

5.2. Внася предложението в заседание на Прокурорската колегия на ВСС, насрочено за 24.11.2021 г., за разглеждане и произнасяне.

6. Заявление от Десислава Тенкова Калайджиева - заместник на административния ръководител - заместник-районен прокурор на Районна прокуратура – Стара Загора *з*а преназначаване, на основание чл. 169, ал. 5 от ЗСВ, на длъжност „прокурор" в Районна прокуратура – Стара Загора. *(вх.№ ВСС-15551/15.11.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Десислава Тенкова Калайджиева от заеманата длъжност „заместник на административния ръководител - заместник-районен прокурор“ на Районна прокуратура – Стара Загора, с ранг „прокурор във ВКП и ВАП“.

6.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ, на основание чл. 169, ал. 5 от ЗСВ,

Десислава Тенкова Калайджиева на заеманата преди назначаването й за заместник на административния ръководител - заместник-районен прокурор на Районна прокуратура – Стара Загора длъжност - „прокурор“ в Районна прокуратура – Стара Загора, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

6.3. ВНАСЯ предложенията в заседанието на Прокурорската колегия на ВСС, насрочено на 24.11.2021 г., за разглеждане и произнасяне.

7. Предложение от административния ръководител на Окръжна прокуратура – Бургас за освобождаване на Величка Костова Петрова от заеманата длъжност „прокурор" в Окръжна прокуратура - Бургас, на основание чл. 165, ал. 1, т.1 от ЗСВ. *(вх.№ ВСС-14538/21.10.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Величка Костова Петрова от заеманата длъжност „прокурор" в Окръжна прокуратура - Бургас, с ранг „прокурор във ВКП и ВАП“, считано от 03.12.2021 г.

7.2. ВНАСЯ предложението в заседанието на Прокурорската колегия на ВСС, насрочено за 24.11.2021 г., за разглеждане и произнасяне.

8. Справка за открити атестационни процедури с неполучени документи.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. Да се изпратят напомнителни писма до Постоянните атестационни комисии към Апелативните прокуратури (с копие до атестираните магистрати), които след изтичане на тримесечния срок по чл. 53, ал. 2 от Наредба № 3 от 23 февруари 2017 г. не са изпратили в Администрация на ВСС Единни формуляри за атестиране, както следва:

- *до Постоянната атестационна комисия към Апелативна прокуратура - София*: за Албена Каменова Тараланска, Надя Ангелова Загорова и Зоя Спасова Мананска – прокурори в Софийска градска прокуратура; за Илияна Иванова Кирилова, Иван Валериев Първанов, Евгения Тодорова Манева, Мариела Димитрова Костова, Валентина Тошкова Василева, Константин Илиев Сулев, Ирина Георгиева Илиева, Явор Герчев Начев, Людмила Валериева Чобанска, Деница Янкова Янева-Сапунджиева, Надежда Валериева Божилова, Антония Станкева Въчкова, Моника Цветанова Михайлова-Митова и Марина Ангелова Ненкова – прокурори в Софийска районна прокуратура; за Ивайло Ангелов Хайтов – прокурор в Окръжна прокуратура – Враца; за Емилия Емилова Ганева – прокурор в Районна прокуратура – Перник; за Силвия Тодорова Евстатиева и Теодора Йонкова Йонова – прокурори в Районна прокуратура – Ботевград;

- *до Постоянната атестационна комисия към Апелативна прокуратура – Велико Търново*: за Красимир Иванов Стайков и Таня Паунова Катрева-Петрова – прокурори в Районна прокуратура – Велико Търново; за Габриела Иванова Динова-Цонева, Галя Маринова Илиева, Милена Венелинова Трифонова и Мария Маринова Вълчева-Цветкова – прокурори в Районна прокуратура – Плевен; за Людмила Христова Рачева – прокурор в Районна прокуратура – Габрово; за Иво Николаев Йолов – прокурор в Окръжна прокуратура - Плевен; за Диана Венелинова Петрова-Йорданова и Светослав Венциславов Великов – прокурори в Районна прокуратура - Русе;

- *до Постоянната атестационна комисия към Апелативна прокуратура - Варна:* за Кънчо Георгиев Кънев и Мария Светославова Терзииванова – прокурори в Районна прокуратура – Варна; за Десимира Руменова Недкова – прокурор в Районна прокуратура – Разград; за Даниел Миленов Илиев и Стефан Георгиев Димитров – прокурори в Районна прокуратура – Добрич.

8.2. Да се изпратят напомнителни писма до съответните административни ръководители на органи на съдебна власт (с копие до атестираните магистрати), които след изтичане на един месец от откриване на атестационните процедури не са изпратили в Администрация на ВСС изисканите материали за извършване атестиране от КАК, както следва:

- *до Специализирана прокуратура*: за Силвия Иванова Борисова, Иван Николов Делчев, Светлана Йорданова Стоянова – Вайзе, Юлиана Емилова Силянова и Димитър Димитров Халачев – следователи в Следствения отдел на Специализирана прокуратура.

9**.** Информация от Прокуратурата на Република България относно командироване на нейни представители в чужбина в периода 01.08.2021 г. – 21.12.2021 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРИЕМА за сведение заповедите за задгранични командировки и отчетените доклади за периода 01.08.2021 г. - 21.12.2021 г. на представители на Прокуратурата на Република България.

9.2. Възлага на дирекция „Международна дейност и протокол“ да актуализира информацията за командированите в чужбина представители на Прокуратурата на Република България.

ЕДИННИ ФОРМУЛЯРИ

10. Придобиване статут на несменяемост на Васил Николов Янев - прокурор в Районна прокуратура - Пловдив. *(вх.№ ВСС-9683/18.06.2021г.)*

*/След проведеното гласуване с вдигане на ръка и при обявения резултат 10 гласа „за“ и „0“ против/*

 КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Васил Николов Янев - прокурор в Районна прокуратура - Пловдив.

10.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Васил Николов Янев - прокурор в Районна прокуратура - Пловдив.

10.3. Предоставя, на основание чл. 205, ал. 1 от ЗСВ, на Васил Николов Янев - прокурор в Районна прокуратура - Пловдив, резултатите от атестирането за запознаване.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

11. Предложение от Елица Юриева Василева - прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“. *(вх.№ ВСС-15406/11.11.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Елица Юриева Василева - прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

11.2. ВНАСЯ предложението в заседанието на Прокурорската колегия на ВСС, насрочено за 24.11.2021 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

12. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| № | Съдебен орган | Магистрат | Длъжност | Докладчик |
| 1 | РП-Стара Загора | Веселина Стоянова Стоянова  | прокурор | Е. Трифонов |
| 2 | РП-Стара Загора | Катя Димитрова Добрева | прокурор | М. Василев |
| 3 | СлО в СГП | Христо Тодоров Колев | следовател | Л. Лазаров |

ДОПЪЛНИТЕЛНИ ТОЧКИ

Д.Т. РАЗНИ

13. Доклад от директора на дирекция „Правна“ в АВСС относно жалба от Александър Цанков Михайлов срещу решение на Прокурорската колегия на Висшия съдебен съвет по т. 4 от протокол № 37/03.11.2021 г. *(вх.№ ВСС-15558/18.11.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. Приема за сведение жалбата от Александър Цанков Михайлов – прокурор в Районна прокуратура – Пловдив срещу решение на Прокурорската колегия на Висшия съдебен съвет по т. 4 от протокол № 37/03.11.2021 г.

13.2. Отменя решение на Комисията по атестирането и конкурсите към Прокурорската колегия на Висшия съдебен съвет по протокол № 37/16.11.2021г., т. 20.2.

Д.Т. ЕДИННИ ФОРМУЛЯРИ

14. Придобиване статут на несменяемост на Антоанета Иванова Маркова - прокурор в Районна прокуратура - Бургас. *(вх.№ ВСС-10710/08.07.2021г.)*

*/След проведеното гласуване с вдигане на ръка и при обявения резултат 10 гласа „за“ и „0“ против/*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - Бургас оценки по общите и специфични критерии за атестиране на Антоанета Иванова Маркова - прокурор в Районна прокуратура - Бургас.

*Мотиви: Съгласно разпоредбата на чл. 57, ал. 3 от Наредба № 3 от 23.02.2017 г. общите, специфичните и допълнителните критерии за атестиране се оценяват по петобалната скала за оценяване в цяло число. Видно от изготвения от ПАК към АП-Бургас Единен формуляр за атестиране по критериите в част IV, т. 1 „Правни познания и умения за прилагането им" и част V, т. 4 „Брой необжалвани прокурорски актове…“ са поставени оценки „4,5“. След запознаване с приложените към атестационната преписка материали, Комисията по атестирането и конкурсите счита, че в посочените критерии следва да бъдат поставени максимални оценки - „5“, тъй като не са налице основания за тяхното намаляване.*

*Единствено за прецизност Комисията счита за необходимо да посочи, че е налице допусната неточност в ч. IV, т. 1, ч. IV, т. 3 и ч. V, т. 4 от ЕФА по отношение отразения от ПАК общ брой актове по преписки и наказателни производства, както и на броят постановени актове по наказателни производства през атестационния период. Видно от данните в част III на ЕФА, прокурор Маркова е постановила 672 бр. актове по наказателни производства, а не както е посочено - 390 бр., съответно общият брой на изготвените от магистрата актове по преписки и наказателни производства е 1812 бр., а не както е отразено – 1530 бр.*

*Оценките по останалите общи и специфични критерии, определени от ПАК при АП - Бургас, следва да бъдат потвърдени.*

*С оглед изложеното, Комисията по атестирането и конкурсите определя комплексна оценка „Много добра" - 5,00 на Антоанета Иванова Маркова - прокурор в Районна прокуратура-Бургас.*

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Антоанета Иванова Маркова - прокурор в Районна прокуратура - Бургас.

14.3. Предоставя, на основание чл. 205, ал. 1 от ЗСВ, на Антоанета Иванова Маркова - прокурор в Районна прокуратура - Бургас, резултатите от атестирането за запознаване.

15. Придобиване статут на несменяемост на Веселина Стоянова Караджова - прокурор в Софийска районна прокуратура. *(вх.№ ВСС-9506/16.06.2021г.)*

*/След проведеното гласуване с вдигане на ръка и при обявения резултат 10 гласа „за“ и „0“ против/*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Веселина Стоянова Караджова - прокурор в Софийска районна прокуратура.

15.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Веселина Стоянова Караджова - прокурор в Софийска районна прокуратура.

15.3. Предоставя, на основание чл. 205, ал. 1 от ЗСВ, на Веселина Стоянова Караджова - прокурор в Софийска районна прокуратура, резултатите от атестирането за запознаване.

16. Извънредно атестиране на Любомира Димитрова Минкова - прокурор в Районна прокуратура - Велико Търново.

*/След проведеното гласуване с вдигане на ръка и при обявения резултат 10 гласа „за“ и „0“ против/*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – Велико Търново оценки по общите критерии за атестиране на Любомира Димитрова Минкова - прокурор в Районна прокуратура – Велико Търново.

*Мотиви: Комисията по атестирането и конкурсите счита, че в част IV, т. 3 от ЕФА „Умение за оптимална организация на работата" определената от ПАК оценка „4" следва да бъде увеличена с 1 (една) единица.*

*В мотивите си за определяне на оценката по критерия ПАК при АП-Велико Търново коментира данните за натовареност на атестирания магистрат, които видно от статистическата информация, предоставена за целите на настоящата атестация, са под средните стойности за РП-Велико Търново и за страната. Уточнено е също, че в по-голямата си част преписките и делата са с обичайната за районна прокуратура фактическа и правна сложност и са решени при спазване на процесуалните срокове.*

*След запознаване с всички материали по атестацията Комисията намира, че оценката в тази част е необоснована във формуляра и фактически неоснователна. Установената ниска натовареност на прокурора не зависи от него и не би следвало да служи като аргумент за намаляване на атестационната му оценка.*

*Следва да бъде посочено също че КАК съобрази и друго обстоятелство, относимо към показателя „спазване на сроковете“, който е част от критерия в част IV, т.3.от ЕФА. Налице са само 5 броя ДП, които са решени над определения за това законов срок, но при спазване разпоредбите на чл.242 ал.5 НПК – „с разрешение на административния ръководител“, поради което не може да се приеме, че е налице каквото й да е нарушение по отношение на срочността от страна на прокурор Л.Минкова.*

*Оценките по останалите общи и специфични критерии, определени от ПАК при АП – гр.Велико Търново са обосновани и следва да бъдат потвърдени.*

 *С оглед изложеното, Комисията по атестирането и конкурсите определя комплексна оценка „Много добра" - 4.61 на Любомира Димитрова Минкова - прокурор в Районна прокуратура - Велико Търново.*

16.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Любомира Димитрова Минкова - прокурор в Районна прокуратура – Велико Търново.

16.3. Предоставя, на основание чл. 205, ал. 1 от ЗСВ, на Любомира Димитрова Минкова - прокурор в Районна прокуратура - Велико Търново, резултатите от атестирането за запознаване.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ:

 ОГНЯН ДАМЯНОВ

*Началник на Отдел „Атестиране на прокурори и следователи“*

*П. Петкова ………………….*

*Началник на Отдел „Конкурси на прокурори и следователи“*

*Яна Мачева……………………*

*Технически сътрудник:*

*Илиана Атанасова…………*